Қарсақ бастауыш мектебі

**«Төрлет,төрлет Наурыз!»**

**Жүргізуші:**

Тыңдаңыздар, тыңдаңыздар!   
Босқа қарап тұрмаңыздар.   
Наурыз тойы басталды.   
Көргендер де армандар,   
Көрмегендер де армандар,   
Қызықтан тыс қалмаңдар!

“Наурыз Думан” әні орындалады қазақ киімдерін киген балалар айнала жайылған көрпелерге жайғасып отырады.

**Жүргізіуші:**Армысыздар, оқушылар, қонақтар! Бәріміздің асыға күткен Наурыз тойымыз да келіп жетті. Тойларыңыз құтты болсын! Наурыз – «жаңа күн» деген сөз. Бұл күн – біздің ата-бабаларымыз, арғы тегіміз мыңдаған жылдардан бері тойлап келе жатқан жыл басы мерекесі. Наурыз тойымыз құтты болсын! Ұлыстың ұлы күні деп аталған Наурызда денсаулықтарыңыз мықты, тілектеріңіз қабыл болсын! Наурыз айы – Шығыс күн есебі бойынша жылдың алғашқы айы. Бұл айда жылдың алғашқы айы есебінде күн мен түн теңеледі, сол себептен Наурыз жыл басы болып саналады.

**Жүргізуші:** Балалар, біздер Ұлыстың Ұлы күні ақ бата алып,  шашу шашатын  кім екенін білесіңдер ме!

**Балалар:** Қыдыр Ата! Наурыз Әже!  
**Жүргізуші:** Ендеше ортаға ақ батасын беруге Қыдыр атамызды, шашуын шашуға Наурыз әжемізді шақырайық!

**ҚЫДЫР АТА:**  Сұрасаң бата берейін,  
                      Үстем болсын мерейің   
                      Ықыласпен қол жайсаң,  
                      Ақ тілекті төгейін  
                      Ұлыс оң болсын  
                      Ақ мол болсын  
                      Қайда барсаң жол болсын!  
                      Ұлыс бақты болсын,  
                      Төрт түлік ақты болсын!

Әумин!

**Наурыз Әже:**

"Наурыз келсе, құт келгені, халайық!"  
Есік ашып, шашу шашып,  
Ел боп қарсы алайық (отырған  қонақтарға шашу шашу)

**Жүргізуші:**Қыдыр ата! Наурыз Әже! Ортаға жайғасыңдар бүгін біздің мектебімізде «Төрлет,төрлет,Наурыз»атты үлкен той болғалы жатыр, бізбен бірге тойлаңыздар!

**Қыдыр Ата:** Жарайды құрметтеп бізді төрге шақырсаңдар ешқандай қарсылығымыз жоқ.

*(Ортаға барып отырады)*

**Тақпақтар**

**Бейсен:**

Уа, ағайын халайық,

Мұнда назар салайық.

Мерекесі халықтың,

Наурыз тойын бастайық.

**Нарқыз:**

Наурыз келді еліме,

Наурыз келді жеріме.

Байлық,бақыт тілеймін,

Бүкіл қазақ еліне.

**Қайрат:**

Жылдың басы наурыз,

Жердің басы наурыз.

Мерекеге арналсын,

Бүгінгі жыр-әніміз.

**Мансур:**

Жыл басы-Наурыз мереке,

Ақ нұрға әлем боянды.

Наурыз тойы береке,

Тіршілік жаңа оянды!

**Жанеля:**

Наурыз айы келгенде,

Күн шуағы шашылып.

Жылғалардан су ағып,

Ақ әжелер құлпырып**,**

Наурыз көже пісіріп,

Қонақтарға тартамыз.

**Нұрай:**

Кең болсын қазағымның керегесі,

Кетпесін алла берген берекесі.

Алаштың баласына нәсіп болған,

Құтты болсын наурыз мерекесі.

**Назгүл:**

Наурызбен құттықтап,

Алыс,жақын қауышты.

Көктемдегі жарқын сәт,

Көңілдерге ауысты.

**Ақерке:**

Наурыз тойым,наурыз тойым,

Құтты болсын халайық.

Кәне достар,кәне достар,

Шырқап әнге салайық.

**Ән «Қазақы дастархан» Хор**

**Жүргізуші:** Рахмет, балалар.

Кішкентай бала қолында қамшы бар “Сүйінші, сүйінші” сәби дүниеге келді.

**Қыдыр Ата:**Сәбилерің құтты болсын! Баланың бауы берік болсын! Кішкентай сәбиді әкеліңдер азан шақырып атын қояйық!

**Келін сәбиін құшақтап келеді.**

**Әже**құндақталған сәбиді қолына алады.

**Қыдыр Ата:** Сен наурыз мерекесі күні дүниеге келгесін,  сенің атыңды Наурызбай қоямыз деп Сенің атың “Наурызбай” Сенің атың “Наурызбай” Сенің атың “Наурызбай” үш рет құлағына айқайлайды.

**Наурыз Әже:**Енді дүниеге келген сәбиді бесікке салайық! *Балалар, бесікке салу үшін Бесік, қолбау, аяқбау, шүмек, көрпе, көпшік . Бесік - қасиетті мүлік. Бесікті аластап, тыштырма жасап, баланы бесікке бөлейді. Бәле-жаладан сақтасын деп, ырымдап, оған тұмар тағып қояды.*

***Бала:****Әже! Бесікке баланы жатқызбас бұрын қандай ырым жасалады?*

***Әже:****Баланы қырқынан шығарады.*

***Бала:****Баланы қырқынан қай кезде шығарады?*

***Әже:****Туылғанына қырық күн толғанда қырқынан шығарады. Қырық қасық суға түсіріп, ит көйлегіне тәттіні түйіп, оны иттің мойынына байлап жібереді. Балалар итті қуып жетіп, тәттіні бөліп жейді. Ит көйлек – нәрестенің алғашқы көйлегі*

***Жүргізуші:****Наурыз әже осы ойынды біздің балалар ойнап берсін*

*Ойын: Бір бала ит болады оның мойнына кәмпит түйіп байлайды. Ол қашады оны балалар қуады. Ит болған балаға жеткен бала кәмпитті үлестіріп береді.*

***Ойын : Қол күрес***

**Әже:** Менің балаларым,  осы наурыз біздің жаңа жылымыз, осы мерекеде мен үнемі наурыз көже пісіремін. Сол наурыз көжені қалай пісіру жолын айтып өтейін (әже наурыз көже пісіру жолын айтып береді)

***Құрметті қонақтар менің жеті түрлі дәм салған наурыз көжемнен ауыз тейіңдер! Ақ мол болсын!***

***Қыдыр Ата: О, халқым кішкентай менің балаларым! Сендердің бүгін өнерлеріңді тамашаладым, үлкен тойдың куәсі болдық, тойларың тойға ұласа берсін, халқымыз тыныш, еліміз аман болсын! Мен еліме қайтайын аман сау болыңдар!***